7. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 115086/Ν. 728/65 της 9/25 Μαΐου  1966 (ΦΕΚ Β΄ 321) Περί ρυθμίσεως θεμάτων αναγομένων εις την αναγνώρισιν χρόνου υπηρεσίας Αιγυπτιωτών και εκ Τουρκίας Ελλήνων υπηκόων και ομογενών δυνάμει των Ν.Δ. 4377/1964 και 4478/1964. Έχοντες υπ’ όψιν: 1)Τας διατάξεις του άρθρ. 5 της υπ’ αριθ.  Σελ. 1850(α) Τεύχος Ε123-Σελ. 62 39.Ο.γ.4-7 Ταμείο Ασφλίσεως Ναυτικών Πρακτόρων και Υπαλλήλων(ΤΑΝΠΥ) 165/1963 ΠΥΣ ως εκυρώθη αύτη υπό του Νόμ. 4377/1964 ως και τας τοιαύτας του Ν.Δ. 4378/1964. 2)Την υπ’ αριθ. 8486/1965 αναφοράν του Ταμείου Ασφαλίσεως Ναυτικών Πρακτόρων και υπαλλήλων, αποφασίζομεν: 1.Τα, περι ων αι διατάξεις των Ν.Δ. 4377/1964 και 4378/1964, πρόσωπα δύνανται τη αιτήσει των να ασφαλισθώσι παρά τω ΤΑΝΠΥ δια το ασκηθέν παρ’ αυτών εν Αιγύπτω ή Τουρκία επάγγελμα το ασφαλιζόμενον υπό του Ταμείου τούτου. 2.Η εξαγορά της υπό του Ταμείου αναγνωριζομένης υπηρεσίας εν Αιγύπτω ή Τουρκία ενεργείται επί τη καταβολή υπό του ενδιαφερομένου, δι’ εκάστην ημέραν υπηρεσίας, εισφοράς ίσης προς το σύνολον της εισφοράς ησφαλισμένου και εργοδότου της ισχυούσης κατά τον χρόνον υποβολής της αιτήσεως βάσει της κατωτάτης ασφαλιστικής κλάσεως. 3.Η καταβολή του ποσού της εξαγοράς της αναγνωριζομένης υπηρεσίας, δύναται να ενεργήται είτε εφ’ άπαξ είτε εις δόσεις των οποίων ο αριθμός, οριζόμενος υπό του Δ.Σ. του Ταμείου, δεν δύναται να είναι ανώτερος των 72, το ποσόν εκάστης δόσεως δεν δύναται να ορίζηται μικρότερον του ποσού των δραχ. 100. 4.Εν περιπτώσει απονομής συντάξεως προ της ολοσχερούς εξοφλήσεως του ποσού της εξαγοράς, αι ανεξόφλητοι δόσεις παρακρατούνται εκ της απονεμηθησομένης συντάξεως, εκάστης δόσεως μη δυναμένης να είναι ανωτέρας του 1/4 της συντάξεως. 5.Χρόνος απασχολήσεως εν Αιγύπτω ή Τουρκία όστις αποδεικνύεται ότι ελήφθη υπ’ όψιν δια την απονομήν λαμβανομένης συντάξεως ή καταβολήν εφ’ άπαξ παροχής, παρ’ Οργανισμού Κοινωνικής Ασφαλίσεως δεν αναγνωρίζεται παρά του Ταμείου. 6.Η καταβολή των μηνιαίων δόσεων δια την αναγνωριζομένην υπηρεσίαν άρχεται εντός τριάκοντα ημερών από της κοινοποιήσεως της αποφάσεως περί αναγνωρίσεως του δικαιώματος εξαγοράς χρόνου υπηρεσίας. 7.Εν περιπτώσει μη εξοφλήσεως δόσεώς τινος αύτη επιβαρύνεται δια προσθέτου τέλους 3% δι’ έκαστον μήνα καθυστερήσεως. Καθυστέρησις πέραν των 6 μηνών συνεπάγεται την υπό του Δ. Συμβουλίου ανάκλησιν της περί αναγνωρίσεως πράξεώς του, καθ’ ο μέρος δεν κατεβλήθησαν αι αντίστοιχοι εισφοραί. 8.Η απόδειξις: α)Της εν Αιγύπτω ή Τουρκία μονίμου εγκαταστάσεως των ανωτέρω προσώπων, β)του είδους του ασκηθέντος επαγγέλματος και γ)του χρόνου ασκήσεως επαγγέλματος, δέον να βασίζεται εις βεβαιώσεις της οικείας Ελληνικής Προξενικής Αρχής. 